ທ່ານນາງຢ໋າງຊິ້ວຜິງ ເລຂາທິການໃຫຍ່ສູນຈີນ-ອາຊຽນໄດ້ສະເໜີໃນກອງປະຊຸມເວທີປຶກສາຫາລືວັດທະນະທຳຈີນ-ອາຊຽນຄັ້ງທີ 12 ທີ່ຈັດຂຶ້ນຢູ່ເມືອງໜານໜິງເຂດປົກຄອງຕົນເອງເຜົ່າຈ້ວງກວາງຊີ ສປ ຈີນໃນວັນທີ 11 ກັນຍານີ້ວ່າ: ໃນອະນາຄົດ, ຈີນແລະອາຊຽນຈະເພີ່ມທະວີການໄປມາຫາສູ່ແລະການຮ່ວມມືດ້ານບຸກຄະລາກອນ ໂດຍສະເພາະການຮ່ວມມືດ້ານການສຶກສາ ເພື່ອຍົກລະດັບຜູ້ມີຄວາມສາມາດດ້ານການສະແດງດີເດັ່ນໃຫ້ຫຼາຍກວ່າເກົ່າ. ຂະນະດຽວກັນ, ຄວນມີວິທີການສືບທອດວັດນະທະທຳດັ້ງເດີມຂອງສອງຝ່າຍທີ່ດີກວ່າເກົ່າ ແລະເພີ່ມທະວີການພັດທະນາອຸດສາຫະກຳສິລະປະດັ້ງເດີມ.
ໃນຖານະເປັນໜຶ່ງໃນກອງປະຊຸມປຶກສາຫາລືໃນງານວາງສະແດງສິນຄ້າຈີນ-ອາຊຽນ, ກອງປະຊຸມເວທີປຶກສາຫາລືວັດທະນະທຳຈີນ-ອາຊຽນປີນີ້ເນັ້ນຊ່ອງທາງອົບຮົມຜູ້ມີຄວາມຮູ້ຄວາມສາມາດສິລະປະດັ້ງເດີມ, ຮູບແບບສືບທອດສິລະປະດັ້ງເດີມ, ສິລະປະດັ້ງເດີມແລະເຊື່ອມໂຍງອຸດສາຫະກຳວັດທະນະທຳເຂົ້າກັນເພື່ອພັດທະນາຮ່ວມກັນ ແລະອື່ນໆ ເພື່ອຄົ້ນຄວ້າກົນໄກແລະຊ່ອງທາງແລກປ່ຽນແລະຮ່ວມມືສິລະປະດັ້ງເດີມລະຫວ່າງສອງຝ່າຍ ແລະກະຕຸ້ນໃຫ້ຍົກລະດັບການສຶກສາດ້ານສິລະປະວັດທະນະທຳໃຫ້ສູງຂຶ້ນເລື້ອຍໆ.